钦定古今图书集成/明伦汇编/官常典/第561卷 > 程日华
## 钦定古今图书集成/明伦汇编/官常典/第561卷 > 程日华

按《唐书》本传：日华，定州安喜人，始名华，德宗以其有
功，益曰日华。父元皓，为安禄山帐下，伪署定州刺史，
故日华籍本军，为张孝忠牙将。沧，故成德部州也。孝
忠绝李惟岳，德宗以沧畀义武。前刺史李固烈与惟
岳姻属，即牢守。孝忠令日华往谕之，固烈请还𢘆州。
既治装，悉帑以行，军中怒曰：“马瘠，士饥死，刺史不弃
毫发恤吾急，今刮地以去，吾等何望！”遂共杀固烈，屠
其家。日华惊匿床下，将士迎出之曰：“暴吾军者已死，
何畏而亡！”共逼领州。孝忠亦以日华宽厚，遂假以刺
史。朱滔叛兵屯河间，以故沧、定道阻不相闻。滔及王
武俊皆招日华，不纳，即攻之，日华乘城自固。参军事
李宇谋曰：“城久围，府兵不为援。今州十县濒海，有鱼
盐利自给，此军本号横海，将军能绝《易》定归天子，自
为一州，敕甲训兵，利则出，无利则守，可亢盗喉襟。君
能用仆计，请至京师为天子言之。”日华谓然，乃遣宇
西。帝果大喜，拜御史中丞、沧州刺史。复置横海军，即
以为使，时建中三年也。拜检校工部尚书。诏沧岁馈
义武钱十二万缗，粮数万斛，以宇为判官。武俊欲得
沧，遣人说日华归己，日华绐曰：“敝邑为贼攻，力屈则
下之。愿假骑二百以抗贼，贼退，请以地授公。”武俊喜，
归之马，日华留马谢其使。武俊大怒，与滔方睦，惧有
怨，乃止。久之，武俊归命，日华乃还马，以珍币厚谢，复
结好，武俊亦释然。贞元二年卒，赠兵部尚书。

今名。字丰明，少沈毅，颇通书传。孝忠时，累擢检校工
部尚书。孝忠卒，帝拜邕王谅为义武军节度大使，以
茂昭为留后，封延德郡王。后二年为节度使。弟昇璘
薄王武俊为人，座上嫚骂，武俊怒，袭义丰、安喜、无极，
掠万馀人，茂昭婴城，遣人厚谢，乃止。久之，入朝，为帝”
从容言河朔事，帝竦听，曰：“恨见卿晚。”召宴麟德殿，赐
良马、甲第、器币优具，诏其子克礼尚晋康郡主。帝方
倚之，经置北方，会崩，故茂昭每入临，辄哀不自胜。顺
宗立，进同中书门下平章事，复遣之镇，赐女乐二人，
固辞。车至第门，茂昭引诏使辞曰：“天子女乐，非臣下
所宜见。昔汾阳、咸宁、西平、北平皆有大功，故当是赐。
今下臣述职以朝，奈何滥赏？后日有立功之臣，陛下
何以加之？”复赐安仁里第，亦让不受。宪宗元和二年，
请朝，王奏乃听。愿留不许，加兼太子太保。既还，王承
宗叛，诏河东、河中、振武、义武合军为恒州北道招讨。
茂昭治廪厩，列亭候，平易道路，以待西平军。承宗以
骑二万逾木刀沟，与王师薄战，茂昭躬擐甲为前锋，
令其子克让、从子克俭与诸军分左右翼绕贼，大败
之，承宗几危。会有诏班师，加检校太尉，兼太子太傅。
乃请举宗还朝，表数上，帝乃许。北镇遣客间说，皆不
纳。诏左庶子任迪简为行军司马，乘驿往代。茂昭奉
两州符节、管钥、图籍归之，先敕妻子上道，戒曰：“吾使
而曹出《易》，庶后世不为污俗所染。”未半道，迎拜兼中
书令，充河中晋绛慈隰节度使。至京师，双日开延英，
对五刻罢。又表迁坟墓于京兆，许之。明年，疽发于首
卒，年五十。册赠太师，谥曰献武。帝思其忠，擢诸子皆
要职，岁给绢二千疋。